**דברים שעושים לי טוב הקבוצה מכירה את הפרט - חלק א (שעה)**

מטרות-  
1. היחיד בקבוצה יתחבר לקבוצה   
2. החניכים יציגו את עצמם באופן חוויתי  
3. החניך יראה את הקבוצה כקבוצת השווים שלו

מהלך-

1. סבב מה נשמע (10 דקות)

כל אחד יספר מה שלומו, איך עבר היום שלו.

1. משחק פתקים אישיים (30 דקות)

ניתן לכל חניך פתק ועט ונבקש מכל אחד לחשוב על משהו שהוא אוהב בקבוצה\ שהקבוצה עושה לו הרגשה טובה. חשוב שכל חניך יחשוב לבד ויכתוב בלי לשתף את שאר חברי הקבוצה. אפשר לכתוב יותר מפתק אחד.

נשים את כל הפתקים בכובע\ שקית ונערבב אותם.

בשלב הבא כל חניך בתורו ייקח פתק אקראי, ויצטרך להעביר לקבוצה בצורה יצירתית (פנטומימה\ ציור\ משחק וכו) את מה שכתוב בפתק.

לאחר שהקבוצה מגלה בדרך היצירתית מה כתוב בפתק, הגיע השלב לנחש מי כתב את הפתק. בשביל להתאים לאופי הקבוצה - אפשר גם להחליט שלאחר שמגלים מה כתוב, החניך שכתב את זה יגלה בעצמו לקבוצה שזה הפתק שלו, על מנת לשמור על אווירה נעימה ומרחב בטוח.

בשלב הבא, כל מי שמזדהה עם מה שכתוב בפתק מרים יד וכך מסיע הזדהות והסכמה.

1. דיון בעקבות המשחק (15 דקות)

נשאל את החניכים:

* מי למד משהו חדש מהמשחק? על עצמו? על חבר אחר מהקבוצה? על הקבוצה עצמה?
* מה חשוב שיהיה בקבוצה אשר נעים וטוב להיות חלק ממנה?
* במה אנחנו כקבוצה יכולים להשתפר?

למדנו שבשביל להיות קבוצה שנעים וטוב בה לכל אחד, יש לדעת קודם כל מה משמח ונעים לכל חבר בקבוצה, ובכך ניתן להשתפר ולהפוך לקבוצה טובה, מכבדת, נעימה לכל חבר בה.

**\*יש לשמור את הפתקים שכתבו החניכים לפעולה הבאה!**